sasicodes/solvari-1 huggingface dataset:
கீரைக் கடைக்கு போட்டியாக எதிர்க் கடையாக ரூபவாஹினியின் ஐ தொலைக்காட்சி இருக்கும் என எதிர்பார்த்தால் அவர்களோ கிரிக்கெட் அல்லது ஏனைய அரச நிகழ்வுகள் நடக்கும் போது தமிழ் நிகழ்ச்சிகளை நிறுத்துவதால் சக்தியின் ஆதிக்கம் மேலோங்கியே இருந்தது.
இதனால் தானோ என்னவோ சக்தி தொலைக்காட்சியினர் தாங்கள் செய்வதுதான் சரி என்ற சர்வாதிகாரப் போக்கில் பல தரமற்ற நிகழ்ச்சிகளையும் சன்னிடம் இருந்து வாங்கிய மெஹா சீரியல்களையும் ஒளிபரப்புகின்றார்கள்.
ஆரம்பத்தில் நன்றாக தமிழ் மொழியின் சக்தியாக விளங்கிய இவர்கள் தற்போது ஆங்கில மொழியின் அல்லது இந்தியத் தமிழின் சக்தியாக விளங்குகின்றார்களோ என்ற எண்ணம் பலரிடம் ஏற்பட்டிருக்கின்றது.
இவர்களுக்கு போட்டியாக விளங்கிய ஐ தொலைக்காட்சி நேத்ரா எனப் பெயர் மாற்றினாலும் கிரிக்கெட் நடந்தால் தமிழ் நிகழ்ச்சிகளுக்கு தடைதான்.
சக்தி அறிவிப்பாளர்களின் தமிழ் உச்சரிப்புகள் இவர்கள் எந்த வட்டாரத் தமிழ் பேசுகின்றார்கள் என்ற சந்தேகம் ஏற்படுத்தும்.
அண்மைக்காலமாக சக்தியில் புதிய பல அறிவிப்பாளர்கள் இருப்பது பாராட்டத்தக்கது பல காலமாக சகல நிகழ்ச்சிகளிலும் ப்ரியமான அறிவிப்பாளினிதான் தமிழைக் கொலை செய்வார்.
இப்போ புதிய மொழிக் கொலைகாரர்கள் அதிலும் இவர்கள் எழுவாய் பயனிலை செயற்படுபொருள் என்பதைப் பற்றி பொருட்படுத்தாமல் முற்றுப்புள்ளிகள் இல்லாமல் தொடர்ந்து ஏதோ கதைப்பார்கள்.
ஆனால் கோவில் விசேட நிகழ்வுகள் சொல்லும் போது சமஸ்கிருத உச்சரிப்புகளான அஸ்டோத்ர சகஸ்ரநாம போன்றவைகளிலும் ஏனைய உற்சவங்களின் பெயர்களிலும் தடுமாறுவார்கள்.
தமிழ்ப் பெண்கள் என்றால் கணவன் இறந்தபின்னர் அவரின் உடலுக்கு முன்னால் தான் தலைவிரி கோலமாக இருக்கவேண்டும் ஆனால் நம்ம அறிவிப்பாளினிகள் காலை வேளையில் தலைவிரிகோலமாகவே இருப்பார்கள் இது பற்றி பலர் பத்திரிகைகளில் எழுதினாலும் நம்ம குத்துவிளக்குகள் கணக்கில் எடுப்பதில்லை.
ஏனென்றால் யாரையாவது பேட்டி எடுத்தால் அவரைப் பற்றியோ அவர் சம்பந்தப்பட்ட துறை பற்றியோ அறிந்திருக்காமல் அந்த நேரத்தில் தோன்றும் கேள்விகளையே கேட்பார்கள்.
ஒருமுறை உறவினர் ஒருவர் வீட்டில் இந்த நிகழ்ச்சி ஒளிபரப்பாகிகொண்டிருந்தது ஒரு நேயர் தொலைபேசியில் அறிவிப்பாளினியின் சுக நலன்களை விசாரித்துக்கொண்டிருந்தார்.
அண்மைக்காலமாக இவர்களின் சேவை பல இடங்களில் தெளிவில்லாமலும் தெரியாமலும் இருக்கின்றது இதனையும் அவர்களுக்குச் சொன்னால் செவிசாய்ப்பதில்லை.
அத்துடன் கேபிள் தொலைக்காட்சிகளின் அண்மைக்கால வரவால் இவர்களின் சொந்த தயாரிப்புகளை தவிர்த்து ஏனையவற்றை சன்னிலையே பார்த்துவிடுகின்றார்கள்.
விஜய் தொலைகாட்சியின் தமிழ்ப் பேச்சு எங்கள் மூச்சு நிகழ்ச்சியைப் பார்த்து தொடங்கிய நிகழ்ச்சி இதுவாகும் ஆனால் நிகழ்ச்சியின் பெயரோ ஆங்கிலத்தில்.
இந்த நிகழ்ச்சியை தொகுத்தளித்தவர் ஆங்கிலேய வம்சாவளியோ தெரியாது காரணம் அவரின் வாயில் தமிழ் வராது வந்தாலும் நொண்டியடிக்கும்.
பிரமாண்டமாக புதிய அனுபவத்திற்க்கு தயாராகுங்கள் என இன்னொரு தொலைக்காட்சி வரவிருக்கின்றது அவர்கள் இவர்களுக்கு போட்டிகொடுப்பார்களா என பொறுத்திருந்து பார்ப்போம்.
வானொலிகளைப் பொறுத்தவரை பல வானொலிகள் இருப்பதால் ஆரோக்கியமான போட்டி நிகழ்வதாலும் பல தரமான நிகழ்ச்சிகள் நேயர்களுக்கு கிடைக்கின்றன.
தனியார் வானொலிகளில் முதலில் ஆரம்பித்தது சூரியன் என்ற வகையில் அவர்களின் முதல்வன் என்ற பதம் அவர்களுக்குப் பொருந்தினாலும் வானொலி நிகழ்ச்சிகளின் அவர்கள் முதல்வனா என்பது நேயர்க்ள் தான் சொல்லவேண்டும்.
எலிசபத் மகாராணியின் மருமக்கள் போல் இவர்கள் பேசும் ஆங்கிலம் அதிலும் இவ்வளவு காலமும் வானொலிகள் யாருக்கு இந்தப் பாடலை யார் யாருக்காக கேட்கின்றீர்கள் எனக் கேட்பார்கள் ஆனால் இவர்களோ யாருக்கு டெடிக்கேட் பண்ணுகின்றீர்கள் என சன் மியூசிக் அறிவிப்பாளினிகளைப் பின்பற்றுகிறார்கள்.
ஒரு காலத்தில் கொடி கட்டிப் பறந்த இலங்கை வானொலியில் எண்ணற்ற நல்ல குரல் மொழி ஆளுமை உள்ள அறிவிப்பாளர்கள் இருந்தார்கள்.
எழில்வேந்தன் இளையதம்பி தயானந்தா மயில்வாகனம் சர்வானந்தா நடராஜசிவம் எனப் பட்டியல் நீளும் தற்போதைய இளம் ஆண் அறிவிப்பாளர்களில் ஒரு சிலர் இவர்களின் இடத்தைப் பிடித்திருக்கின்றார்கள் பிடிப்பார்கள் ஆனால் ராஜேஸ்வரி சண்முகம் புவனலோஜினி கமலினி செல்வராஜன் ரேலங்கி செல்வராஜா இடத்திற்க்கு போட்டியாக எந்த இளம் பெண் அறிவிப்பாளினிகளும் இல்லை என்பது கவலைக்குரிய விடயம்.
எது எவ்வாறாயினும் தமிழ் மொழியை வளர்க்கும் பொறுப்பு இந்த இலத்திரனியல் ஊடகங்களின் கைகளிலும் இருக்கின்றது என்ற உண்மையை உணர்ந்து மொழிப் பற்றுடன் இவர்களே தங்கள் தவறை உணர்ந்து செயல்படுவார்களாயின் தென்றலாக சூரிய சக்தி மாறி வெற்றி கிடைக்கும்.
அடிக்கடி இப்படி குறைகளை எடுத்து கூறியும் நீ என்னா வேண்டுனாலும் சொல்லிட்டு போ நான் செய்றததான் செய்வேன் என நிகழ்ச்சி நடத்துகிறார்கள் என்பது கவலையான விடயமே.
அருமையான பதிவு.. நல்ல நேர்த்தியன கண்ணோட்டம்.. நல்லாயிருக்கு.. ஆனால் என்ன அவர்கள் மாறவா போகின்றார்கள்.. நாங்கள் வானொலினை மாற்றுவோம்.. சக்தியும் சூரியனும் வேண்டாம்.. வெற்றியோதும்.. அதுவும் மாறாது இருந்தால் நல்லதே.. அப்துல் ஹமீது என்னும் நபர்தான் எனக்குத் தெரிந்தஞாபகம் கொண்ட வானொலி நபர்.
அவரின் தமிழின் மீது எனக்கு அளவளாத அவா சொத்தியப் புரியாணி இல்லாட்டிக்கு பரவாயில்லாம இருக்கும் எண்டு நம்பி சக்தி சுப்பர் ஸ்ரார் பாத்தன்... புதுசா வந்திருக்கிறவன் அதவிட கொடுமையா இருக்கிறான்... நேத்ராவில் விளையாட்டு நிகழ்ச்சிகளை ஒளிபரப்புவதை நிறுத்திவிட்டு புதிய அலைவரிசை ஒன்றில் விளையாட்டுப் போட்டிகளை ஒளிபரப்புச் செய்தால் நன்றாக இருக்கும்.
நான் நீங்கள் சொந்தமாக நிகழ்ச்சி செய்வீர்கள் என்று எதிர்பார்த்து அத நடக்கவில்லை என்பதைத் தான் ஏமாந்துவிட்டேன் என்றேன்... ஏனென்றால் உங்களிடமிருந்து இப்படியான சீரழிவில்லாத நிகழ்ச்சிகளைத் தரமுடியும் என்ற நம்பிக்கை எனக்கிருக்கிறது.... வந்தி அண்ணன் உந்த சொத்தி பற்றி எழுத வேணாம்... எவ்வழவு எழுதினாலும் திட்டினாலும் உந்த பயலுகள் திருந்த மாட்டாங்க.
எந்த இளம் பெண் அறிவிப்பாளினிகளும் இல்லை என்பது கவலைக்குரிய விடயம் தலை வரிட்ட சொல்லி தனி குடுக்க சொல்லுங்க எண்ட தரப்படுத்தல்.. ஒரு நிகழ்ச்சி செய்ய வாரங்கள் எண்ட தாயர் படுத்திட்டு வாரங்கள.
அதுக்கு அம்ம வோட சண்ட தான் உந்த பயலுகளால எனக்கு சப்பாடும் பிந்தி தான் வரும்.நல்ல வேளை போட்டு ஒரு உம் வச்சு இருககன் பிரிச்சு மேய்ந்து விட்டீர்கள் மாமா.
கேபிள் டிவிக்காரன் கொச்சைத்தமிழிலயோ பச்சைத்தமிழிலயோ போட்டால் நாங்கள் கெள்வி கெட்கலாம்.. மாசாமாசம் காசு கட்டுறதால உரிமை இருக்கு.. சக்தி டிவி அப்பிடியில்லையே நீ பாத்தா பாரு பாக்காட்டி போ எண்டு ப்ரீயாத்தானே டெலிகாஸ்ட் பண்ணுறாங்கள்.
நீங்கள் சினிமாவை விமர்சிப்பதை ஏற்றுக்கொள்ளலாம்.. காசுகட்டி அடிபிடிப்பட்டு போய் பார்க்கும்பொது ஊதியத்துக்குந்த வேலை செய்திருக்கப்படாவிட்டால் திட்டுவதில் பிரச்சனையில்லை.ஆனால் ஓசி டிவியை பார்த்விட்டு திட்டுவதில் எனக்குடன்பாடு இல்லை.. இது கம்பில போற கரப்பான கழுசானுக்க பிடிச்சு விட்டுட்டு எடுறா ஸ்பிரேய எண்டு கத்துறமாதிரி கிடக்கு.. வேணுமெண்டால் நீங்கள் ஒரு டிவியை ஸ்டார்ட் பண்ணிட்டு பலான படம் போடுங்கோ .. எஙககிட்ட காசு கேட்காத வரை நோ ப்ரொப்ளம்.. நல்லாக் கிளறி விட்டிருக்கிறியள் பிரிச்சு என்ற சொல்லைப் பாவிச்சதால நான் இப்படிச் சொல்லுறன் என்ன வந்தி குழப்பமோ இங்க இப்பிடி யாரோடையும் கதைக்க முடியிறதில்ல.
பதிவுலகத்துக்கு வேண்டுமானால் பிடிக்காமல் இருக்கலாம்.. பதிவுலகத்துக்கு கந்தசாமி பிடிக்காதமாதிரி அவர்களை பொறுத்தவரை பார்வையாளர் குறைந்த நிகழ்ச்சியை இடைநிறுத்துவதுதானே முறை.
யாரையாவது பேட்டி எடுத்தால் அவரைப் பற்றியோ அவர் சம்பந்தப்பட்ட துறை பற்றியோ அறிந்திருக்காமல் அந்த நேரத்தில் தோன்றும் கேள்விகளையே கேட்பார்கள்.
பொதுவாக மக்களுக்கு எது பிடித்திருக்கிறதோ அதை செய்கிறார்கள்.. விரும்பினால் கேட்போம்.. புல்லட் சொன்ன மாதிரி.. சுவர்ண ஒலிதான் இன்றைய வானொலிக்கெல்லாம் முன்மாதிரி.. அதைத்தானே எல்லாரும் இன்று கொப்பி பண்ணி செய்துகொண்டிருக்கிறார்கள்.
எங்கள் கடமை இவர்களின் நிறைகுறைகளைச் சொல்வது ஆனால் இவர்கள் ஒருநாளும் அவற்றைக் காதில் விழுத்தமாட்டார்கள் இதற்கான காரணமாக பெரும்பாலான மேலதிகாரிகள் பெருன்பான்மை இனம் அல்லது மொழிப் பற்றில்லாதவர்களாக இருக்கின்றார்கள் என்பது ஒரு காரணம்.
ஆங்கிலம் இந்தியத்தமிழ் என்பவற்றை இந்த அறிவிப்பாளர் அறிவிப்பாளினிகள் சக்தியில்தாங்களாக விரும்பித்தான் கதைக்கிறார்களா இல்லை மேலிடத்தின் அழுத்தமாக இருக்குமா என்று ஏதாவது விசாரித்து பார்த்தீர்களா ?
ஒரு சில லோஷனைப்போல் வளர்ந்த ஊடகத்துறையில் அறிவிப்பாளர்கள் என்றால் சிறிது வாதாடி பார்க்க முடியும் ஆனால் இவர்கள் இன்னமும் புதிது சுத்தமான தமிழில் பேசவேண்டும் என்ற எண்ணம் இருந்தாலும் நீங்கள் இப்படிதான் பேசவேண்டும் என்ற உத்தரவு இருந்தால் என்ன செய்வது?
நான் கூட நினைப்பதுண்டு இப்பிடி கதைக்கிறாங்களே இவர்கள் தாங்கள் செய்யும் நிகழ்ச்சியை திரும்ப தொலைக்கட்சியில் பார்ப்பார்களா என்று நான் சிங்கள ஆங்கில தொலைக்காட்சிகளின் ரசிகனாக மாறுவதற்கு காரணமே இந்த அருவிப்பாலர்கல்தான் தெரியாமல் விட்ட எழுத்துப்பிழை அல்ல.
ஆனால் என்ன அவர்கள் மாறவா போகின்றார்கள்.. நாங்கள் வானொலினை மாற்றுவோம்.. சக்தியும் சூரியனும் வேண்டாம்.. வெற்றியோதும்.. அதுவும் மாறாது இருந்தால் நல்லதே.. அவர்கள் கடைசிவரை மாறமாட்டார்கள் இது விழலுக்கு இறைத்த நீர் என்பது புரியும் ஆனாலும் எங்க கருத்துகளைச் சொல்வது எம் கடமை.
இரவில் அமைதியாகவும் சாந்தமாகவும் அறிவிப்பவர்கள் ஏன் பகலில் மட்டும் ஏன் கடுகதியாகப் பேசுகின்றார்கள் என்பதுதான் என் கேள்வி.
அவரின் தமிழின் மீது எனக்கு அளவளாத அவா இலங்கை வானொலி புகழ் திரு.அப்துல் ஹமீது அவர்கள் இலங்கைத் தமிழை அல்லது சுத்தத் தமிழை உலகெங்கும் கொண்டு சென்ற பெருமைக்குரியவர்.
சொத்தியப் புரியாணி இல்லாட்டிக்கு பரவாயில்லாம இருக்கும் எண்டு நம்பி சக்தி சுப்பர் ஸ்ரார் பாத்தன்... புதுசா வந்திருக்கிறவன் அதவிட கொடுமையா இருக்கிறான்... ஹாஹா அவர் என்ன பேசுகின்றார் என்பது பங்குபற்றுபவர்களுக்கே விளங்கவில்லை.
நேத்ராவில் விளையாட்டு நிகழ்ச்சிகளை ஒளிபரப்புவதை நிறுத்திவிட்டு புதிய அலைவரிசை ஒன்றில் விளையாட்டுப் போட்டிகளை ஒளிபரப்புச் செய்தால் நன்றாக இருக்கும்.
உண்மைதான் நேத்ராவிடம் இருக்கும் வசதிகளுக்கு நல்ல தரமான நிகழ்ச்சிகள் செய்யலாம் ஆனால் இன்னும் பழைய சிலபஸ்சிலையே இருக்கின்றார்கள்.
வானொலிகளில் ஓரளவுக்கு ஆரோக்கியமான போட்டி நிலவுவது உண்மைதான்... இன்னும் தங்களை மேம்படுத்துவார்கள் என நம்புவோம்... வானொலிகள் தங்களுக்குல் யார் முதல்வன் என மோதாமலும் நாங்கள் கேட்பது இதுதான் என சொல்லாமலும் இருந்தால் ஆரோக்கியமாக இருக்கும்.
நன்றிகள் விஜய் மாற்றம் வருமா என்பதை பொறுத்திருந்துதான் பார்க்கவேண்டும் இல்லை என்னத்தை கன்ணையா பாணியில் சொல்வது என்றால் வரும் ஆனால் வராது நன்றிகள் லோஷன் ஒரு ஒளிஒலி பரப்பாளனிடம் இருந்து வந்த பாராட்டு என்பதால் நான் நடுநிலைமை தவறியோ அல்லது பிழையாகவோ எழுதவில்லை என நினைக்கின்றேன்.
எந்த இளம் பெண் அறிவிப்பாளினிகளும் இல்லை என்பது கவலைக்குரிய விடயம் தலை வரிட்ட சொல்லி தனி குடுக்க சொல்லுங்க இவர் நல்ல அறிவிப்பாளர்தான் ஆனால் இவர் தான் வானொலிகளிடையே சண்டையைத் தொடக்கியவர் என்ற கதை பரவலாக அடிபடுகிறது.
ஆனாலும் பயபிள்ளை நல்ல நகைச்சுவை உணர்வுடையவர் இல்லையென்றால் பாட்டு நிகழ்ச்சியை முஸ்பாத்தி நிகழ்ச்சி ஆக்குவாரோ.
நீங்கள் சினிமாவை விமர்சிப்பதை ஏற்றுக்கொள்ளலாம்.. காசுகட்டி அடிபிடிப்பட்டு போய் பார்க்கும்பொது ஊதியத்துக்குந்த வேலை செய்திருக்கப்படாவிட்டால் திட்டுவதில் பிரச்சனையில்லை.ஆனால் ஓசி டிவியை பார்த்விட்டு திட்டுவதில் எனக்குடன்பாடு இல்லை.. இது கம்பில போற கரப்பான கழுசானுக்க பிடிச்சு விட்டுட்டு எடுறா ஸ்பிரேய எண்டு கத்துறமாதிரி கிடக்கு.. வேணுமெண்டால் நீங்கள் ஒரு டிவியை ஸ்டார்ட் பண்ணிட்டு பலான படம் போடுங்கோ .. எஙககிட்ட காசு கேட்காத வரை நோ ப்ரொப்ளம்.. பிரிச்சு மேய்ந்து விட்டீர்கள் மாமா.
கேபிள் டிவிக்காரன் கொச்சைத்தமிழிலயோ பச்சைத்தமிழிலயோ போட்டால் நாங்கள் கெள்வி கெட்கலாம்.. மாசாமாசம் காசு கட்டுறதால உரிமை இருக்கு.. புல்லட் நாங்கள் இங்கே காசு கொடுத்து கேள்வி கேட்பதோ அல்லது கொடுக்காமல் கேட்பதோ அல்ல பிரச்சனை.
இவைகள் பணம் பண்ணினாலும் இவர்களின் நோக்கம் சேவையுமாகும் பத்தாம் வகுப்பில் படித்த வர்த்தகம் ஞாபகமில்லை இல்லையென்றால் இலகுவாக விளக்கிவிடுவேன்.
நீங்கள் சினிமாவை விமர்சிப்பதை ஏற்றுக்கொள்ளலாம்.. காசுகட்டி அடிபிடிப்பட்டு போய் பார்க்கும்பொது ஊதியத்துக்குந்த வேலை செய்திருக்கப்படாவிட்டால் திட்டுவதில் பிரச்சனையில்லை.ஆனால் ஓசி டிவியை பார்த்விட்டு திட்டுவதில் எனக்குடன்பாடு இல்லை.. இது கம்பில போற கரப்பான கழுசானுக்க பிடிச்சு விட்டுட்டு எடுறா ஸ்பிரேய எண்டு கத்துறமாதிரி கிடக்கு.. வேணுமெண்டால் நீங்கள் ஒரு டிவியை ஸ்டார்ட் பண்ணிட்டு பலான படம் போடுங்கோ .. எஙககிட்ட காசு கேட்காத வரை நோ ப்ரொப்ளம்.. இன்றைக்கும் பொங்கும் பூம்புனல் கேட்டுவிட்டு வேலைக்குச் செல்பவர்கள் இருக்கின்றார்கள்.
நல்லாக் கிளறி விட்டிருக்கிறியள் பிரிச்சு என்ற சொல்லைப் பாவிச்சதால நான் இப்படிச் சொல்லுறன் என்ன வந்தி குழப்பமோ இங்க இப்பிடி யாரோடையும் கதைக்க முடியிறதில்ல.
பொதுவாக மக்களுக்கு எது பிடித்திருக்கிறதோ அதை செய்கிறார்கள்.. விரும்பினால் கேட்போம்.. புல்லட் சொன்ன மாதிரி.. அதே தான் வியாபாரம் தான் ஆனால் அப்ப ஏன் வர்த்தக சேவை தேசிய சேவை என வைத்திருக்கின்றார்கள்.
ஐயா அறிவுக்கொழுந்தே எனக்கு இணையத்தில் கிடைத்த படங்களைப் போட்டுள்ளேன் அதில் வெற்றியின் படம் பெரிதாக இருக்கின்றது அவ்வளவுதான்.
ஏன் தென்றலை முன்னுக்குப் போட்டிருக்கின்றேன் தமிழிசில் சூரியனைப் போட்டிருக்கின்றேன் இது எல்லாம் உங்கள் ஞானக் கண்ணுக்குத் தெரியவில்லையா.
கேக்கெறவங்க அப்படித்தான் பேசுறாங்க.. நீங்க வெள்ளவத்தயில போய் பாருங்கோ.. வெச்சவங்க கிட்ட கேளுங்கோ..தேசிய சேவை தேசிய நலனுக்காக நல்ல தமிழில் தானே செய்றாங்க..எத்தன பேர் கேக்கிறாங்க அத?
அவர்களின் திறன் பாராட்டத்தக்கது ஆனால் நிகழ்ச்சி தயாரிப்பு அல்லது நிகழ்ச்சி வடிவமைப்பு என்ற முக்கிய விடயங்களில் இலத்திரணியல் ஊடகங்கள் பல இடங்களில் தவறிழைக்கின்றன.
ஆந்த ஊடகம் இந்திய கலைஞர்களை வைத்து நிகழ்ச்சி செய்தால் நாங்களும் அவர்களை வரவழைத்து நிகழ்ச்சி செய்வோம் என்கிற நிலையே இங்கு உள்ளது.
நுகழ்ச்சி தயாரிப்பாளராக அல்லது வடிவமைப்பாளராக இருப்பவருக்கு என்னென்ன கடமைகள் இருக்கின்றன என்பதை அவர்கள் புரிந்து கொள்ள வேண்டும்.
வேலைக்கு வந்த சில நாட்களிலேயே நிகழ்ச்சி தயாரிப்பு பணிகளில் அவர்களை அமர்த்தியவுடன் அவர்கள் இந்திய ஊடகங்களுக்கு பின்னால் செல்ல முனைகின்றனர்.
ஆனால் நம்நாட்டு மொழிப் பாரம்பரியத்தை பலர் சிதறடித்தாலும் சிலர் கட்டிக்காக்க முனைகிறார்கள் என்பது சிறு மகிழ்ச்சியைத் தருகிறது.
எத்தனையோ வேலைகளுக்கு மத்தியிலும் பிரச்சினைகளுக்கு மத்தியிலும் மாலையில் வீடுவந்துசேரும் குடும்பத் தலைவர்கள் இளைஞர்களுக்கு காத்திரமான நிகழ்ச்சி படைக்கப்படுகின்றனவா?
நமது பின்னுட்டதாரர்கள் என்ன சொல்கிறார்கள் என்று பார்ப்பதாற்காக பொறுத்திருந்து பின்னுட்டம் தந்தேன் உங்களது நீண்ட விளக்கத்துக்கும் நன்றிகள் பகீ நீங்கள் மட்டுமல்ல பலர் எழுத நினைத்து இவர்கள் திருந்தமாட்டார்கள என எழுதாத விடயம்.
நான் கூட நினைப்பதுண்டு இப்பிடி கதைக்கிறாங்களே இவர்கள் தாங்கள் செய்யும் நிகழ்ச்சியை திரும்ப தொலைக்கட்சியில் பார்ப்பார்களா என்று இல்லையாம் நிகழ்ச்சி செய்பவர்கள் தேடல் இல்லாமல் டொக்டர் ஒருவரைப் பேட்டிகாண டொக்டராக இருக்கவேண்டும் என ஒரு அறிவு ஜீவி சொல்கின்றார்.
நான் சிங்கள ஆங்கில தொலைக்காட்சிகளின் ரசிகனாக மாறுவதற்கு காரணமே இந்த அருவிப்பாலர்கல்தான் தெரியாமல் விட்ட எழுத்துப்பிழை அல்ல.
உன்னுடைய தாயை இன்னொருவன் பிழைபிழையாக சொன்னால் ப்ரீயாத்தானே சொல்லுறான் எண்டு பொறுத்துக்கொண்டிருக்கப்போவதில்லை அதே பொலத்தான் தம்பி இதுவும் காற்றில் கலக்கும் விஷம் போன்றது இது.. போதை மருந்துக்குட்பட்டவனை அதனின்றும் மீட்பது ஒரு தூய மனிதனின் கடமை... வந்தி அண்ணே வணக்கம் ...........உங்கட பார்வை நடுநிலையாக இருக்கலாம் ஆனால் என்னை பொறுத்தவரை ஒரே ஒரு முதல்வன்தான் நம்ம எங்க இருக்கிறாரோ அதுதான் முதல்வன் அவர்தான் நான் அறிய முதன் முதலில் வானொலி நிக்கழ்சிகளை பொழுதுபோக்கு என்பதை தாண்டி நல்ல நாலு விடயங்கள் கிடைக்கும் ஒன்றாக மாற்றியவர் அதாவது பாட்டு கேட்பதற்கும் அரட்டை அடிப்பதற்கு மட்டும் தான் வானொலி என்பதை மாற்றியவர் அவருடைய முத்துகள் பாத்து கேட்டு கவிதை எழுத தொடங்கியவர்கள் பலர் இதயோ ஒரு புகழ்ச்சிக்காக சொல்லவில்லை உண்மை அதுதான் ........... நல்ல இடுகை எப்போதோ எதிர்பார்த்த இடுகை.
நீங்கள் என்ன சொன்னாலும் எங்கள் விருப்பம்போல் நடப்பதில் நாங்கள்தான் முதல்வன் என்று சொல்லும் ஊடகங்கள்தான் இன்று இலங்கையில் அதிகம்.
இன்றைய அறிவிப்பாளர்கள் நல்ல தமிழ் அறிவிப்பாளர்களாக இருந்து எமது தமிழின் பெருமையினை உலகுக்கு எடுத்துச் சென்ற எமது மூத்த அறிவிப்பாளர்களின் பெயரைக் காப்பாற்ற வேண்டும் என்பதே எனது அவா.
உலகம் முழுவதும் இலங்கை அறிவிப்பாளர்கள் என்றாலே ஒரு சிறப்பு இருக்கின்றது அதனை இன்றைய அறிவிப்பாளர்கள் காப்பாற்ற வேண்டும்.
அறிவிப்பாளர்களுக்கும் நிகழ்ச்சித்தயாரிபாளர்களுக்கும் பின்னால் இருந்து ஏதோ ஒரு வலிமையான மேல்மட்டச் சக்தி தான் இப்படி ஆங்கிலம் கலந்த தமிழை பிரயோகிக்கச்சொல்லி உந்துகிறது என்பதையும் மறுக்க முடியாது.
அண்மையில் சக்தி பண்பலை நடாத்திய சக்தி சுப்பர் வொய்ஸஸ் போட்டியில் நானும் பங்குபற்றியிருந்தேன் பங்குபற்றப் போன கதை வில்லங்கமானது வித்தியாசமானது அதை இந்த பகிரங்க மேடையில் பலரின் தனித்தன்மை கருதி சொல்லமுடியவில்லை மன்னிக்கவும்.
இந்தப் போட்டி நிகழ்ச்சியில் பங்குபற்றிய போது போட்டி தவிர்ந்த நேரத்தில் சில சக்தி அறிவிப்பாளர்களுடன் உரையாடும் சந்தர்ப்பமும் சக போட்டியாளர்களுடன் கலந்துரையாடும் அனுபவமும் கிடைத்தது இதன் போது அங்கு வந்திருந்த அனைவரும் சக்தி பண்பலையைக் தினமும் கேட்பவர்கள்.
நானும் எனது நண்பர்கள் இருவரும் தான் வானொலிப் பக்கம் காது வைக்காதவர்கள் ஆக சம்பாஷணைகளின் போது அவர்கள் சக்தி நிகழ்ச்சிகள் பற்றிப் பேசும் போது எனக்கும் என்னருமை நண்பர்களுக்கும் அது எல்லாம் சூனியமாகத் தெரியும்.
ஆனால் இலங்கை வானொலிகளின் தமிழ்ப்பிழைகளை ஆங்காங்கே நான் கவனித்திருக்கின்றேன் ஆக அதை நான் அப்படியொரு சம்பாணையின் போது சுட்டிக்காட்டுகையில் புதியதொரு தர்க்கம் பிறந்தது.
நான் சரியில்லை என்று சொன்ன அதாவது மொழிப்பழையும் தரமுமற்ற அந்தக் குறிப்பிட்ட நிகழ்ச்சிதான் தரப்படுத்தலில் முதலிடத்தில் உள்ளதாம் என அதிகாரபூர்வமான ஒருவர் தெரிவித்தார் நான் வியந்து போனேன் அந்த ரேட்டிங் முறையைப் பற்றி பேச்சு வலுக்கும் போது மக்கள் எதை விரும்புகிறார்களோ நாங்களும் அதையே கொடுக்கின்றோம் என்ற கருத்து முன்வைக்கப்பட்டது.
நான் அந்தக் கருத்தை முற்றாக மறுத்தேன் ஒரு நல்ல சிறந்த அறிவிப்பாளனுக்கு அழகு தனக்கேற்ப மககளின் இரசனையை மாற்றுவதேயன்றி மக்களின் இரசனைக் கேற்ப தன்னை மாற்றிக்கொள்வதல்ல என்றேன் ஆனால் வர்த்தகத்தை மையப்படுத்திய வானொலிச் சேவையில் இது சாத்தியமில்லை மக்கள் விரும்புவதை நாம் போடாவிட்டால் அடுத்த பண்பலைக்காரன் போடுவான் மக்களும் எங்கள் பண்பலையைக் கேட்பதைவிட்டு அடுத்த பண்பலைக்கு மாறிவிடுவார்கள் என்று தங்கள் கருத்துக்கு முற்றுப் புள்ளி வைத்தார்.
இந்த கட்டத்தில் எனக்கு ஆழமாகச் சிந்திக்கத் தோன்றியது இது வெறுமனே தனிப்பட்ட வானொலிச் சேவையின் பிழையல்ல இது ஒட்டு மொத்த வானொலிச் சேவை நிலையங்களின் கூட்டுப்பிழை.
ஆக வானொலிச் சேவையிலுள்ள அறிவிப்பாளர்கள் நினைத்தாலும் அதை மாற்ற வர்த்தகம் ரீதியான காரணங்கள் தடையாக இருக்கிறது என்பது ஏற்கத்தக்க உண்மைதான் ஆனாலும் இவர்கள் வர்க்க நோக்கத்துக்காக தங்கள் தார்மீகப் பொறுப்புக்களையும் விற்றுவிடுவது மிகவும் கவலையளிக்கிறது.
இது எல்லா வானொலிகளையும் விட சக்தியில் அதிகம் இருக்கிறது காரணம் சக்தி பண்பலையின் நிகழ்ச்சிப் பொறுப்பாளர் வாரஇறுதி நிகழ்ச்சிப் பொறுப்பாளர் உட்பட சில அறிவிப்பாளர்கள் இந்தியர்களே இதைப்பார்த்தபோது இலங்கையில் திறமைக்குப் பஞ்சமோ எனத் தான் எனக்கு எண்ணத்தோன்றுகிறது.
இந்த இந்திய அறிவிப்பாளர்களின் திறமை பற்றி எனக்கு முரண்பாடு எதுவுமில்லை ஆனால் தனித்துவமான தேசம் மொழி என்ற அடிப்படையில் பார்க்கும் போது இது இந்தியத்துவத்தின் திணிப்பாக ஆகுமோ என்னுமு் அச்சம் என்னிடமுண்டு இது தொடர்பில் மஹாராஜா கூட்டு நிறுவனத் தலைமைகள் சிந்திக்க வேண்டும்.
தென்றல் இந்தியத்தமிழுக்கும் நவீன பண்பலைப் பாணிக்குமு் கிட்டத்தட்ட முழுவதுமாக மாறிவிட்டது வெற்றியும் கொஞ்சம் இந்தியச் சாயலில் நனைகிறது அதுவும் அந்த பகல்பந்தி நிகழ்ச்சி கேட்கச்சகிக்கவில்லை.
மாற்றங்கள் தாமாக நடப்பதில்லை நாமாக ஏற்படுத்துவதுதான் அன்புள்ள ஊடகத்துறை நண்பர்களுக்கு ஒரு வேண்டுகோள் தயவு செய்து இவற்றைக் கவனத்திற் கொண்டு கொஞ்சம் சிந்தியுங்கள்.
நிச்சயமாக பாராட்டவேண்டும் நான் சில காலம் தொலைக்காட்சி நிகழ்ச்சிகள் சம்பந்தமான தொழில்நுட்ப நிறுவனம் ஒன்றில் வேலை செய்தபோது அவதானித்த விடயத்தை நீங்களும் சொல்கின்றீர்ர்கள் என்னவென்றால் தொழில் நுட்பம் சம்பந்தமான பயிற்சிக்கு வந்தவர்கள் பெரும்பாலும் சகோதர மொழிகாரர்களே.
ஏனோ நம்மவர்கள் வருவதில்லை அல்லது குறைவு நிகழ்ச்சி தயாரிப்பு அல்லது நிகழ்ச்சி வடிவமைப்பு என்ற முக்கிய விடயங்களில் இலத்திரணியல் ஊடகங்கள் பல இடங்களில் தவறிழைக்கின்றன.
இவர்களின் நிகழ்ச்சி தயாரிப்பு பக்கத்து வீடுகளை எட்டிப்பார்ப்பதாகவே பெரும்பாலும் இருக்கின்றது வானொலிகளில் வித்தியாசமான நிகழ்ச்சிகள் சில இருந்தாலும் தொலைக்காட்சிகள் கொப்பிதான் அதிகம்.
அதே நேரம் தொழில்நுட்ப ரீதியாக சிறந்த முன்னேற்றமும் ஏற்பட்டிருக்கின்றது தலைவிரிகோலம் என்பதற்கு பின்புலத்தில் உயரதிகாரிகள் தான் காரணகர்த்தாக்கள்.
நிச்சயமாக நானும் கண்டிருக்கின்றேன் நேரில் அழகாக தமிழை உச்சரிக்கும் அறிவிப்பாளர்கள் தாம் சார்ந்த ஊடகங்களில் ஒரு ஸ்டைலான டமிழ் பேசுவார்கள்.
ஆனால் அவர்கள் புதிது புதிதாக நிகழ்ச்சிகள் படைக்கின்றார்கள் அங்கே ஆறின கஞ்சியை இங்கே புதிய கஞ்சியாக சுடவைத்துத் தருகின்றார்கள் அதுதான் வித்தியாசம்.
நமது பின்னுட்டதாரர்கள் என்ன சொல்கிறார்கள் என்று பார்ப்பதாற்காக பொறுத்திருந்து பின்னுட்டம் தந்தேன் நீங்கள் ஏற்கனவே செய்திகள் சம்பந்தப்பட்ட ஒரு பதிவும் எழுதியிருக்கின்றீர்கள் அத்துடன் இந்த விடயங்களையும் சேர்த்து அல்லது இவற்றைத் தனியாக ஒரு பதிவாக போட்டிருக்கலாம்.
உன்னுடைய தாயை இன்னொருவன் பிழைபிழையாக சொன்னால் ப்ரீயாத்தானே சொல்லுறான் எண்டு பொறுத்துக்கொண்டிருக்கப்போவதில்லை அதே பொலத்தான் தம்பி இதுவும் காற்றில் கலக்கும் விஷம் போன்றது இது.. போதை மருந்துக்குட்பட்டவனை அதனின்றும் மீட்பது ஒரு தூய மனிதனின் கடமை... இதனால் தான் ஒரு இனத்தை அழிக்கவேண்டும் என்றால் முதலில் அவனின் மொழியை அழி என்கிறார்கள் சர்வாதிகாரிகள்.
காலங்காத்தால ரிவிய போட்டா தலைவிரி கோலமா நின்று குட்மோர்ணிங் சிறிலங்கா என்று சொல்லுறத கேட்டு இன்னுமொருக்கா காலை கடனை கழித்தால் என்ன என்ற உணர்வுகளை பெற்றவனில் நானும் ஒருவன்.
சகோதர இன தொலைக்காட்டிகளில் கலாச்சாரம் இல்லாமல் தானே காட்டுகிறார்கள் என்று வாதிடலாம் ஆனால் அது கிட்டத்தட்ட அவர்களது வியாபார தந்திரம் என்று கூட சொல்லலாம் ஏனொனில் சிங்கள அரசி ஒருவருடை தவறான நடத்தையை போராட்ட தந்திரம் என்று மகாவம்சம் வாதிட்டிருப்பது யாவரும் அறிந்ததே.
எவ்வளவு பிரயோசனமான நிகழ்ச்சி என்றாலும் தமிழ்மக்களை சென்றடைய கூடியவாறு எவ்வளவு தயாரிக்கப்பட்டுள்ளது என்பதே என் ஜயப்பாடு.
வந்தி அண்ணே வணக்கம் ...........உங்கட பார்வை நடுநிலையாக இருக்கலாம் ஆனால் என்னை பொறுத்தவரை ஒரே ஒரு முதல்வன்தான் நம்ம எங்க இருக்கிறாரோ அதுதான் முதல்வன் அவர்தான் நான் அறிய முதன் முதலில் வானொலி நிக்கழ்சிகளை பொழுதுபோக்கு என்பதை தாண்டி நல்ல நாலு விடயங்கள் கிடைக்கும் ஒன்றாக மாற்றியவர் அதாவது பாட்டு கேட்பதற்கும் அரட்டை அடிப்பதற்கு மட்டும் தான் வானொலி என்பதை மாற்றியவர் அவருடைய முத்துகள் பாத்து கேட்டு கவிதை எழுத தொடங்கியவர்கள் பலர் இதயோ ஒரு புகழ்ச்சிக்காக சொல்லவில்லை உண்மை அதுதான் ........... நல்ல இடுகை எப்போதோ எதிர்பார்த்த இடுகை.
நான் குறிப்பிட்டது போல் ஒரு சிலர் அந்த இடங்களுக்கு சென்றுகொண்டிருக்கின்றார்கள் ஆனால் எண்ணிக்கையில் மிகவும் குறைவு என்பது கவலைக்குரிய விடயம்.
அதே தான் அண்மையில் கூட ஒரு இளம் அறிவிப்பாளருக்கு இந்தியாவில் ஒரு நேரடி நிகழ்ச்சியைத் தொகுத்தளிக்கும் வாய்ப்பு வந்தது சில தடங்கல்களால் அவரினால் செல்லமுடியவில்லை.
நன்றிகள் ஆதித்தன் உங்களுக்கு இன்னொருதடவை நன்றிகள் காரணம் மூஞ்சிப் புத்தகத்தில் இந்தப் பதிவின் தொடுப்பை இணைத்தமைக்கு.
நீங்கள் சொல்வதும் சரிதான் இவர்களை என்னவாவது செய்யட்டும் என விட்டுவிட்டுப்போககூடாது அடிக்கடி தவறுகளைச் சுட்டிக்காட்டவேண்டும் இல்லையென்றால் சில வரலாற்றுப் பிழைகளுக்கு காரணமானவர்களாக அனைவரும் மாறவேண்டிவரும்.
அந்த ரேட்டிங் முறையைப் பற்றி பேச்சு வலுக்கும் போது மக்கள் எதை விரும்புகிறார்களோ நாங்களும் அதையே கொடுக்கின்றோம் என்ற கருத்து முன்வைக்கப்பட்டது.
ஒரு நிறுவனம் சில தனியார் வானொலிகளின் சிறந்த நிகழ்ச்சிகளைப் பற்றி எழுந்தமானமாக சிலரிடம் கேள்விக்கொத்துகள் மூலம் ஒரு தரவு எடுத்த போது பலர் சொன்ன விடயம் இதுதான் பிரபலமான நிக்ழ்ச்சி தரமற்றது என்றாலும் அந்த நிகழ்ச்சியின் பெயருக்காக பார்க்கின்றார்களாம்.
ஒரு நல்ல சிறந்த அறிவிப்பாளனுக்கு அழகு தனக்கேற்ப மககளின் இரசனையை மாற்றுவதேயன்றி மக்களின் இரசனைக் கேற்ப தன்னை மாற்றிக்கொள்வதல்ல என்றேன் நிச்சயமாக சிறந்த உதாரணம் பி.எச்.அப்துல் ஹமீது அவர்கள் அவர் இந்தியாவில் செய்யும் எந்த நிகழ்ச்சிகளிலும் தன் பாணியை மாற்றுவதில்லை.
இதனைத்தான் எல்லோரும் சொல்கின்றார்கள் ஆனால் சில அறிவுஜீவிகள் மட்டும் அவன் தன் வியாபாரத்திறாக என்ன செய்தாலும் நீங்கள் பொறுத்துக்கொள்ளததான் வேண்டும் என்கிறார்கள்.
சிலவேளை இது ஒரு வித்தியாசமான நோயோ தெரியவில்லை தமிழ்க் கொலை செய்தால் பலர் தம்மைப் பற்றி அடிக்கடி பேசுவார்கள் என்ற போபியாவோ தெரியாது.
காலங்காத்தால ரிவிய போட்டா தலைவிரி கோலமா நின்று குட்மோர்ணிங் சிறிலங்கா என்று சொல்லுறத கேட்டு இன்னுமொருக்கா காலை கடனை கழித்தால் என்ன என்ற உணர்வுகளை பெற்றவனில் நானும் ஒருவன்.
சகோதர இன தொலைக்காட்டிகளில் கலாச்சாரம் இல்லாமல் தானே காட்டுகிறார்கள் என்று வாதிடலாம் ஆனால் அது கிட்டத்தட்ட அவர்களது வியாபார தந்திரம் என்று கூட சொல்லலாம் ஏனொனில் சிங்கள அரசி ஒருவருடை தவறான நடத்தையை போராட்ட தந்திரம் என்று மகாவம்சம் வாதிட்டிருப்பது யாவரும் அறிந்ததே.
சிலர் இதனைத் தான் சொல்கின்றார்கள் அவர்கள் அப்படிச் செய்கின்றார்களே அப்படி உடுக்கின்றார்களே என ஆனால் அவர்கள் தங்கள் மொழியைக் கொலை செய்வதில்லை.
எவ்வளவு பிரயோசனமான நிகழ்ச்சி என்றாலும் தமிழ்மக்களை சென்றடைய கூடியவாறு எவ்வளவு தயாரிக்கப்பட்டுள்ளது என்பதே என் ஜயப்பாடு.
இங்கு வானொலிகள் பற்றியும் அதில் பேசப்படும் தமிழ் பற்றியும் பலர் பலவித கருத்துக்களையும் எழுதியிருக்கின்றார்கள் வரவேற்கத்தக்க கருத்துக்கள் காணப்படுகின்றன்.வரவேற்கின்றேன்.......... ஆனால் வானொலிபற்றியும் அதுசார்பான கண்ணோட்டத்தையும் இங்குள்ளவர்கள் அனைவருமே ஒரே நோக்கில் மட்டும் பார்ப்பது எனக்கு கவலையளிக்கின்ற ஒரு விடயமாக படுகின்றது.
இலங்கை ஒலிபரப்பு கூட்டுத்தாபனத்தால் தேசிய சேவை என்று ஒரு ஒலிபரப்பு ஒலிபரப்பப்படுகிறது உள்ளத்தில் கை வைத்துச்சொல்லுங்கள் நீங்கள் குற்றாம் சாட்டும் குறித்த வானொலிகளை நீங்கள் கேட்கும் நேரம் அதிகமா?
அல்லது நீங்கள் எதிர்பார்க்கும் அத்தனை தரங்களையும் உள்ளடக்கி நிகழ்ச்சி நடத்தும் தேசிய சேவையை நீங்கள் கேட்கும் நேரம் அதிகமா?
எப்படி நிகழ்ச்சி செய்தால் எப்படி விமர்சனம் வரும்.... அந்த விமர்சனங்களை சரிபார்க்க எத்தனை புதியவர்கள் அந்த வானொலியை கேட்பார்கள் என்பதையெல்லாம் புள்ளிவிபரக்கணக்காகவே வைத்திருக்கின்றார்கள் வானொலி நிலையத்தார்.
அது நீங்கள் அனைவரும் பிறந்த மண் மீது நீங்கள் கொண்ட பற்றாக இருக்கலாம் அதை வானொலிகள் மீது திணிக்க நினைப்பது உங்கள் பிரதேசவாத மேலாண்மைப்போக்கையே காட்டுகின்றது.
தோட்டத்தொழிலாளிகள் மற்றும் சாதாரண தரத்து பாமர மக்கள் எனவே வானொலிகள் அவர்களை நோக்காக வைத்து நிகழ்ச்சி செய்வதில் என்ன தப்பை காண்கின்றீர்கள்?
அத்தோடு பிரபலமான ஒன்றைப்பற்றி பேசியும் விமர்சித்தும் உங்களை பிரபலப்படுத்திக்கொள்ள முனையும் உங்களது குறுக்குப்புத்தியையுமே காட்டுகின்றது.
தமிழர்களது நிர்வாகத்தில் இயங்கும் ஷக்தி வானொலியும் உங்களைப்போன்றவர்களது குற்றச்சாட்டுக்களனைத்தும் புரம் தள்ளிவிட்டு இன்று அன்று சுவர்ணஒலி வானொலி செய்ததாக நீங்கள் அனைவரும் குற்றம் சாட்டும் அதே இந்திய அறிவிப்பாளர்களையே நம்பி நிகழ்ச்சி நடத்துகின்றது.
அங்கு குறித்த இந்திய அறிவிப்பாளர் செய்யும் நிகழ்ச்சி தான் அவ்வானொலியின் முதல்தர நிகழ்ச்சி என்பது உங்களில் எத்தனை பேருக்குத்தெரியும்?
சுவர்ண ஒலியை விமர்சித்த சில மூத்த சக்திமிக்க ஊடகவியலாளர்கள் அதே சுவர்ணஒலி ஏற்படுத்திய வர்த்தக போட்டி காரணமாக அவ்வானொலி நிறுவனங்களால் ஓரம் கட்டப்பட்டதும் பின்னர் போட்டி வானொலிகளின் காலடியில் விழுந்ததும் இங்கு நான் சொல்லி யாரும் அறிய வேண்டியதில்லை.
அத்தோடு அதே சக்தி மிக்க அறிவிப்பாளர்கள் அன்று சுவர்ண ஒலி செய்த அதே நிகழ்ச்சித்தரத்தில்தானே இன்றும் நிகழ்ச்சி படைத்க்துக்கொண்டு இருக்கின்றார்கள்.